- Hindi News
- National
- रजिस्टर्ड व्यापारी समय पर रिटर्न नहीं भरेंगे तो देना होगा पांच हजार जुर्माना
रजिस्टर्ड व्यापारी समय पर रिटर्न नहीं भरेंगे तो देना होगा पांच हजार जुर्माना
{20 लाख से कम टर्नओवर वाले व्यवसायियों को जीएसटी में रजिस्टर्ड नहीं होना है
{एक जुलाई से एक राष्ट्र, एक बाजार, एक टैक्स के तहत जीएसटी टैक्स लागू
भास्करन्यूज| गुमला
चैंबरऑफ कॉमर्स गुमला के तत्वावधान में एक जुलाई से लागू होने वाली नई कर प्रणाली जीएसटी को लेकर पोद्दार धर्मशाला में सेमिनार का आयोजन किया गया। इस मौके पर रांची सेवाकर प्रमंडल रांची आयुक्तालय केंद्रीय उत्पाद शुल्क के अधिकारियों ने व्यवसायियों को जीएसटी से संबंधित जानकारी दी।
अधीक्षक आलोक कुमार, अधीक्षक एसएनपी, निरीक्षक परवेज आलम नीरज कुल्लू ने बारी-बारी से व्यापारियों को जीएसटी के बारे में बताया। अधिकारियों ने कहा कि एक जुलाई से जीएसटी लागू होने वाली है। सरकार एक राष्ट्र, एक बाजार, एक टैक्स के तहत उक्त टैक्स लागू कर रही है। जीएसटी में तीन तरह के टैक्स लगेंगे। जिसमें सीजीएसटी, आईजीएसटी एसजीएसटी है।
20 लाख से कम टर्नओवर वाले व्यवसायियों को जीएसटी में रजिस्टर्ड नहीं होना है। लेकिन जो रजिस्टर्ड व्यापारी हैं और समय से रिटर्न नहीं भरते हैं, तो उन्हें पांच हजार रुपए फाइन देना होगा। जीएसटी में 17 टैक्स को मिलाकर एक टैक्स बनाया गया है। अभी लोग एक विभाग में कुछ जानकारी दूसरे विभाग में अलग जानकारी दे रहे हैं, तो जीएसटी में ऐसा नहीं होगा। आधार से लिंक होने के कारण वे पकड़ में जाएंगे और वैसे लोगों को भारी जुर्माना लगेगा। जीएसटी में प्रत्येक माह तीन रिटर्न दाखिल करने होंगे। अधिकारियों ने बताया कि पूरे झारखंड में गुमला में सबसे पहले जीएसटी से संबंधित सेमीनार हुआ। इससे पूर्व रांची से आए अधिकारियों को चैंबर अध्यक्ष अमित माहेश्वरी, सचिव हिमांशु केशरी, कोषाध्यक्ष राजेश गुप्ता ने बुके देकर सम्मानित किया। इस मौके पर पूर्व चैंबर अध्यक्ष दामोदर कसेरा, सब्बू, अमित पोद्दार, पदम साबू, उपाध्यक्ष महेश लाल मनीष, मनोज वर्मा, गुरमित सिंह, हरजीत सिंह, राजेश लोहानी, विकास सिंह, राजेश सिंह, राजेश गुप्ता, दुर्गा गुप्ता, अनिल श्वेता, अभिजीत जायसवाल, सरजू साहू, अजय भगत, मनोज मालानी, संतोष केशरी, अमित केशरी, दीपू खंडेलवाल, कुंदन कुमार, गोविन्द पटेल, हरी मालानी, नवल साबू, दिलीप साबू, तपेश्वर लाल, दीपक मालपानी नवीन अग्रवाल आदि उपस्थित थे।
सेमिनार में जानकारी देते अधिकारी।
tgl_Latn sot_Latn hin_Deva hin_Deva hin_Deva bho_Deva san_Deva hin_Deva hin_Deva hin_Deva hin_Deva